सड़क निर्माण से नयाबाजार का रास्ता बंद, गलियों से गुजर रहे हैं भारी वाहन
रावतभाटा | शहरकी डेढ़ किलोमीटर सड़क के अव्यवस्थित निर्माण के कारण अब नयाबाजार में जाने का रास्ता बंद हो गया है। नयाबाजार में फोरव्हीलर वाहन नहीं जा पा रहे हैं। दुकानदारों और व्यापारियों का कहना है कि ठेकेदार अव्यवस्थित निर्माण कर रहा है। जिसके कारण लोग परेशान हो रहे हैं। स्थिति यह है कि पीडब्ल्यूडी के अधिकारी सुनवाई ही नहीं कर रहे हैं। लोगों का कहना है कि डेढ़ किलोमीटर का सड़क निर्माण से लोग इतने परेशान हो गए हैं, जितने फोरलेन सड़क निर्माण में भी नहीं होते हैं। नयाबाजार के जंबूकुमार जैन, रविंद्र, मनोज मलिक, अन्य लोगों ने प्रशासन से मांग की है कि निर्माण कार्य ऐसे किया जाए, जिससे लाेगों को आवागमन में परेशानी नहीं हो। इस मामले में एसडीएम ने भी पीडब्ल्यूडी अधिकारियों को निर्देश दिए हैं कि यातायात प्रभावित नहीं हो, ऐसी व्यवस्था की जाए।
hin_Deva hin_Deva